වෙසක් පෝ දින අරක්කු විකිණීම සම්බන්ධයෙන් සැකපිට ඌරගහ නගරයේ අටපිරිකර වෙළඳසලක පුද්ගලයන් දෙදෙනෙක් ඌරගහ පොලීසිය විසින් අත්අඩංගුවට ගෙන ඇල්පිටිය වැඩ බලන මහේස්ත්‍රාත් ජනක රුවන් කුමාර මහතා වෙත ඉදිරිපත් කිරීමෙන් පසුව එක් අයෙකුට රුපියල් දසදහස බැඟින් රුපියල් විසිදහසක ශරීර ඇප මත මුදා හැරීමට නියෝග කළේය.මෙසේ ශරීර ඇප මත මුදා හරින ලද්දේ ඌරගහ පොළ අසල පදිංචි සැකකරුවන් දෙදෙනකුය.ඌරගහ නගරය වෙසක් කලාපයක් බවට නම් කර සුරාසල් වසා දමා සම්බුදු තෙමඟුල සමරන අවස්ථාවේ නගරයේ අටපිරිකර අලෙවි කරන වෙළඳසලක අරක්කු විකුණූ බවට පොලීසියට ලැබුණු තොරතුරකට උපාය දූතයකු යොදවා පරික්ෂා කළ අවස්ථාවේ උපාය දූතයාට අරක්කු අලෙවි කළ සැකකරුවන් දෙදෙනා අත්අඩංගුවට ගෙන වෙළඳසල පරික්ෂාවට ලක් කිරීමේදී බියර් ටින් විසිහතරක් සහ අරක්කු ඩ්‍රෑමිස් අටක් සොයාගත් බව පොලීසිය පැමිණිල්ල ඉදිරිපත් කරමින් අධිකරණයට දන්වා සිටියේය..